Risikoanalyse

|  |  |  |  |  |  |
| --- | --- | --- | --- | --- | --- |
| **Risiko** | **Sandsynlighed** | **Konsekvens** | **Risikotal** | **Forbyggende plan** | **Afbødende plan** |
| Gruppemedlemmer deltager ikke | 2 | 5 | 10 | Forventningsafstemning vha. teamcanvas | Samtale med medlem og gruppen, og senere med vejleder hvis ikke det kan løses internt. |
| Sygdom/skader i gruppen | 3 | 3 | 9 | Aftale angående melding af melding af sygdom, og god kommunikation i gruppen. Evt. uddelegering af arbejdsopgaver. | Samtale med medlem og gruppen ved kronisk sygdom, og senere med vejleder hvis ikke det kan løses internt. |
| Konflikter mellem gruppemedlemmer | 1 | 5 | 5 | Teambuilding, åben og ærlig kommunikation. | Samtale med medlem og gruppen, og senere med vejleder hvis ikke det kan løses internt. |
| Tidsestimering og planlægning fejler. | 5 | 4 | 20 | God projektstyring og planlægning. Milepælsplan skal laves, og Trello board opretholdes religiøst. | Danner overblik over de opgaver der skal nås til deadline, og laver en prioritering af vigtigste elementer. Forsøger at planlægge det sidste af forløbet, så alle ved hvad de skal, og fordeler opgaverne ud. |
| Gruppen går i stå grundet manglende viden om kodningsemne. | 4 | 1 | 4 | Forsøge at identificere de emner vi KUNNE have svært ved, og læser op på dem i god tid. | Kontakt vejleder for hjælp. |
| Uenighed over fremgangsmåde | 5 | 3 | 15 | Sørge for at alles meninger bliver hørt, at vi respekterer hinanden, og at vi tænker logisk og vælger den løsning alle kan være enige i. diskussioner skal være konstruktive. | Hvis ikke vi kan blive enige, så kontakter vi vejleder og præsentere vores diskussion og høre hvad der er ”mest rigtig”. |
| UnitTesting bliver udskudt | 3 | 2 | 6 | Kode ud fra UnitTest-princip, Først test, så kode. | Prioriter det højere end nuværende opgave. |
| Svømmehallen kan ikke betale for systemet. | 1 | 5 | 10 | Lave en aftale om 50% betaling up front, og 50% betaling ved aflevering af systemet. Sørge for at have god kommunikation løbende med svømmehalsledelsen. Evt. spørge om regnskaber. | Lave en afbetalingsordning. |

**Risiko 1: Gruppemedlemmer deltager ikke**

Denne risiko omfatter hvis gruppemedlemmer kommer til gruppemøder og arbejde, men ikke deltager aktivt. Det kan være at de bare sidder og ser videoer på deres telefon eller pc, i stedet for at deltage aktivt i gruppediskussioner og arbejde etc. Det kan også omfatte, hvis et gruppemedlem ikke kommer til aftalte tider, og på den måde ikke deltager nok.

**Risiko 2: Sygdom/skader i gruppen**

Langtidssygdom eller skader for ét eller flere gruppemedlemmer, der ville påvirke vores evne til at fx parprogrammere.

**Risiko 3: Konflikter mellem gruppemedlemmer**

Personlige konflikter mellem gruppemedlemmer. Det kan være skænderier omkring diverse emner der fører til dårlig stemning i gruppen og måske påvirker samarbejdet mellem de gruppemedlemmer der har konflikten.

**Risiko 4: Tidsestimering og planlægning fejler.**

Hvis vi ikke planlægger nok arbejde i de første 2 sprints (uger), kan vi risikere at sidde med en stor backlog i sidste sprint (uge).

**Risiko 5: Gruppen går i stå grundet manglende viden om kodningsemne.**

Da vi er relativt nye på uddannelsen og også inden for kodning, vil vi nok ramme en mur på et tidspunkt mht. nogle kodningsemner vi mangler viden indenfor.

**Risiko 6: Uenighed over fremgangsmåde**

Uenighed mellem gruppens medlemmer mht. hvordan systemet skal se ud, hvordan de enkelte dele skal kodes, samt hvordan diagrammer mm. skal laves.

**Risiko 7: UnitTesting bliver udskudt**

Hvis ikke UnitTesting bliver planlagt og udført fra starten af i projektet, kan vi ende med at sidde og skulle tilføje en masse UnitTests senere i programmet, hvilke kan være tidskrævende, på et tidspunkt i projektet, hvor vi måske ikke har lang tid tilbage.

**Risiko 8: Svømmehallen kan ikke betale for systemet.**

Hvis svømmehallen bliver påvirket af de socioøkonomiske omfang af krigen i Europa. Det kan eksempelvis være at folk i denne økonomisk pressede tid vælger ikke at gå i svømmehallen længere.

Risikomatrix

Sandsynlighed

|  |  |  |  |  |  |
| --- | --- | --- | --- | --- | --- |
| 5 | **Risiko 3: Konflikter mellem gruppemedlemmer** |  | **Risiko 6: Uenighed over fremgangsmåde** | **Risiko 4: Tidsestimering og planlægning fejler.** |  |
| 4 | **Risiko 5: Gruppen går i stå grundet manglende viden om kodningsemne.** |  |  |  |  |
| 3 |  | **Risiko 7: UnitTesting bliver udskudt** | **Risiko 2: Sygdom/skader i gruppen** |  |  |
| 2 |  |  |  |  | **Risiko 1: Gruppemedlemmer deltager ikke** |
| 1 |  |  |  |  | **Risiko 8: Svømmehallen kan ikke betale for systemet.** |
|  | 1 | 2 | 3 | 4 | 5 |

Konsekvens